
Orientul in flacari si lumina rasaritului 


fn timp ce-n Orientul Mijlociu am avut parte de 
cel mai mizerabil eveniment, in China Forumul 
BRI arată o altă lume, orientată către cooperare si 
pace. Iar aici nu avem de-a face cu vreun slogan 
infect, ci de o iniţiativă de dezvoltare multi- 
regională care încearcă să înlocuiască sunetul 
ascuţit al armelor cu tactul proceselor industriale, 
al dezvoltării infrastructurii şi, în general, al unei 
noi abordări a cooperării dintre tari. O să tratez 
pentru început ceea ce de întâmplă în Israel 
pentru ca mai apoi să tragem concluziile care se 
impun. 


Bombardarea spitalului al-Ahli din Gaza este 

picătura care a umplut paharul si nu doar în 
lumea arabă, ţinând cont că acel spital era creştin. Israelienii au reuşit să-i facă pe absolut toţi oamenii să se 
întrebe ce-i în capul autorităţilor de acolo. Fără doar si poate avem de-a face cu o crimă de război oribilă, 
care se adaugă multor alte crime de război săvârşite în timpul bombardamentelor din Gaza. Cred că nici cel 
mai prost consilier n-ar fi putut recomanda o asemenea acţiune, astfel încât acum Israelul se află în mijlocul 
unor probleme majore. 


Toate capitalele din Orientul Mijlociu au fost luate prin surprindere de mulțimile ieşite pe străzi în număr 
imens pentru a protesta împotriva a ceea ce se petrece acolo. Astfel, liderii ţărilor respective sunt legaţi de 
mâini şi de picioare, neputând negocia nimic. Dacă până în urmă cu două zile se credea că liderii musulmani 
vor face un blat ascuns cu Israelul - intermediat de SUA - absolut totul s-a năruit acum. Văzând amploarea 
manifestatiilor din Amman - acolo unde regele e o figură populară, care joacă o carte mai degrabă pro- 
americană - înţelegi că s-a depăşit o limită. Este şi limpede de ce s-a anulat întâlnirea de la Amman, la care 
oricum nu ar mai fi participat nimeni. Iată motivul pentru care Biden va ajunge în Israel, o vizită strict 
formală, în care nu ştiu ce anume va propune. 


Oricât de mult ar brava americanii, realitatea din teren ne spune că nici Israelul si nici SUA nu pot face fata 
unei ofensive a Iranului. Chiar şi arsenalul nuclear ar Israelului nu valorează mare lucru deoarece, pur şi 
simplu, nu ar face altceva decât să sporească nervozitatea zonei. Si, ca să intelegeti cât de întinşi sunt nervii, 
vă voi mai spune că este pentru prima dată în istorie când se ridică steagul negru deasupra moscheii Reza 
din Iran! 


Înţelegând abia acum ce a generat, Netaniahu încearcă să dea vina pe palestinieni pentru bombardarea 
spitalului. Este aberant! Adică până acum palestinienii n-au scăpat nicio rachetă, dar acum au dat-o fix pe 
spital? E penibil, înscriindu-se perfect în decorul în minciunilor în care trăieşte Netaniahu şi cu care lumea e 
deja obişnuită! 


Însă nu doar în Orient sunt probleme. În Europa comunitatea musulmană fierbe. Forţele polițienești menţin 
un echilibru foarte sensibil, astfel încât oricând poate izbucni o razmerita generalizată. 


Ecourile acţiunii însă nu rămân doar la nivelul străzii, ci şi la nivel politic. Rusia şi China au cerut o întrunire 
de urgenţă a Consiliului de Securitate al ONU. Desigur, nu pot fi surprize deoarece SUA are drept de veto, 
dar asta nu înseamnă că nu se înregistrează deteriorări de imagine. Tocmai cei care până acum inventau 
crime de război în Ucraina acoperă azi crime de război oribile, văzute de toată lumea aproape in direct. 


Din punct de vedere tactic nu se pot face prea multe. Israelul e decis să şteargă de pe fata pământului Fâşia 
Gaza pentru a se extinde inclusiv acolo. De asemenea, în Cisiordania nu s-a predat controlul autorităţilor de 
acolo decât în proporţie de doar 17%. inaltimile Golan sunt, de asemenea, ocupate ilegal de Israel. E totuși 
prea mult, iar autorităţile evreieşti nu vor să dea înapoi. E o capcană care poate avea ca efect ştergerea de pe 
fata pământului a Israelului. 


Autorităţile militare israeliene trăiesc într-o bulă a invincibilitatii ţării, uitând că echilibrul e instabil, iar datele 
problemei s-au schimbat. Nu voi fi în asentimentul multora, dar vă spun cât se poate de sincer că 
desfiinţarea statului Israel poate crea consecinţe geopolitice infinit mai mari decât înfiinţarea sa. Le spun 
asta tuturor celor care se înfierbântă aducând argumente politice sau chiar teologice referitoare la Singura 
cale la care spre care trebuie indreptati evreii este cea a împăcării istorice cu statele arabe. Nu e o altă cale si 

chiar ei probabil o intuiesc. Degeaba isi etalează armele întrucât tehnologia evoluează, iar diferenţa dintre ei 
si ceilalți nu mai e atât de mare. 


Soluţia există şi trebuie pusă rapid în aplicare. Formarea statului Palestinian, retragerea Israelului de pe 
pământurile ocupate şi cedarea controlului autorităţilor palestiniene în toate teritoriile lor reprezintă pasul 
preliminar pe care trebuie să-l facă Israelul. Totul, la pachet cu demilitarizarea strictă a noului stat şi cu un 
statut de neutralitate militară. Apoi trebuie mers pe calea împăcării istorice cu Iranul. Nu se poate altfel! 
Iranul poate fi împăcat, dar pasul trebuie iniţiat de Israel! Şi, ca să fie treaba clară, SUA trebuie să dispară din 
peisaj. Absolut totul ar trebui iniţiat de Israel. 


Părerea mea e că, dacă evreii s-ar pune la masa tratativelor cu ceva mai multă modestie si fără să se bazeze 
pe „fratele cel mare” american, s-ar putea ajunge la o nouă epocă a Orientului Mijlociu. În mod sigur se pot 
găsi soluţii, dar pentru asta trebuie să renunţe la viziunea lor rasistă asupra arabilor. Nu e posibil ca un 
neam care se consideră „oprimatul istoriei” să ajungă să facă mizeriile pe care le face. Clipurile video cu 
soldaţii israelieni care urinează peste arabii morţi nu sunt fake-uri, ci sunt rezultatul unei educatii rasiste. De 
asemenea, pretenţia Israelului că este „bastionul civilizaţiei” în Orient e iar o mostră de judecată rasistă. 
Israelul ar trebui să-și amintească un lucru elementar: sunt singurul popor care şi-a pierdut tara si căruia 
comunitatea internaţională i-a returnat teritoriul după aproape 2000 de ani, timp în care acolo erau cu totul 
alte realităţi! Indienii americani n-au avut norocul ăsta! 


Din păcate s-au împărţit apele, iar necesitatea unei rezolvări e mai mare ca niciodată. Nu m-aș lăsa pe-o 
ureche ştiind că Turcia, Iranul si Arabia Saudită sunt dușmani în acelaşi timp. Si nici nu m-aş sprijini pe SUA 
care, se vede clar, e într-un picaj liber şi, prin implicarea în zonă, nu fac decât să-i accelereze picajul. 


Cam atât pot spune despre nebunia de acolo. Dacă însă ne vom uita la celălalt capăt al lumii, în China, vom 
vedea o imagine total opusă. O întrunire fastuoasă în care viorile principale sunt Xi şi Putin, având ca scop o 
nouă abordare a relaţiilor internationale. Se vede limpede cum China isi reclädeste pieţele pe bazele 
proiectului BRI. Nu sunt frenetic, dar problemele care se pun acolo sunt strict economice. Nu arte nimeni 
treabă cu export de modele de societate sau cu alte tembelisme precum în aripa vestică. Priviţi cu atenţie 
spre ambii poli de gravitație ai planetei si veţi înţelege că ceea ce se întâmplă în Israel şi Ucraina tine de 
trecut în timp ce ceea ce se întâmplă la Beijing tine strict de viitor! 


„Lumina vine de la răsărit” - spuneau comuniştii în timp ce decapitau elitele Estului postbelic. De aceea 
nimeni nu mai crede că poate veni ceva bun de la răsărit. Ideea e că acum, lumina chiar de-acolo vine, în 
timp ce Occidentul Colectiv ne propune doar întunericul războiului ca unică variantă a peticirii defectelor 
sale structurale. 


2 comentarii 


Anonim 18 octombrie 2023 la 09:52 


dane, ai fost printre putinii care ai spus ca povestea ucrainiana pregateste terenul pentru o migratie a evreilor 
din israel. si nu doar in ucraina....pare ca toata lumea are de castigat din asta, mai putin ucraina dar si prostia 
se plateste, altfel nu alegeau un comediant presedinte....daca asta e scenariu, instabilitatea de acolo se va 
prelungi ani de zile astfel incat lumea buna din israel sa plece plicitisita sa ii zboare bombele pe deasupra 
capului....europa de est-pamant bun, aer curat, antisemitism zero, lumea asteapta investitori si populatie cu 
spirit antreprenorial, go! 

8) Dan@Trenduri 
@Horatiu, nu-ţi pot valida comentariul pentru că ai dat două link-uri din mailul tau(gmail) care n-au cum să le 
fie accesibile celorlalţi! 

